พ่อเมืองสุโขทัย รุดเยี่ยม-ช่วยเหลือ ด.ญ.ยอดกตัญญู ดูแลแม่ป่วยอัมพฤกษ์
ผวจ.สุโขทัย พร้อมหน่วยงาน รุดเยี่ยมให้กำลังใจ พร้อมมอบเงินช่วยเหลือ ครอบครัว น้องอ้อม เด็ก ป.6 รับจ้างโรงงานทำเส้นลอดช่อง หาเลี้ยงแม่ป่วยอัมพฤกษ์ตามลำพัง ด้าน ด.ญ.ยอดกตัญญู กล่าวขอบคุณทุกคนที่ร่วมบริจาคด้วยความตื้นตัน พร้อมสัญญาจะเรียนให้จบตามที่หวัง ขอดูแลแม่แบบเดิม ,วันที่ 11 มิ.ย.59 จากกรณี พบ ด.ญ.นิชาภา โนนมี หรือน้องอ้อม อายุ 11 ปี นักเรียนชั้น ป.6 โรงเรียนบ้านขอนซุง หมู่ 4 ต.เมืองบางขลัง อ.สวรรคโลก จ.สุโขทัย เด็กหญิงยอดกตัญญู คอยดูแล นางแจ๋ว ลอยเลิศ อายุ 51 ปี ผู้เป็นแม่ ซึ่งพิการเป็นอัมพฤกษ์ ร่างกายซีกซ้ายไม่มีความรู้สึก เนื่องจากเส้นเลือดในสมองแตก ตามลำพัง (,พบเด็ก ป.6 ยอดกตัญญูที่สุโขทัย หาเลี้ยงแม่ป่วยอัมพฤกษ์เพียงลำพัง,),มีรายงานล่าสุด นายปิติ แก้วสลับสี ผวจ.สุโขทัย พร้อมด้วย นางสุดใจ น้ำสมบูรณ์ นักพัฒนาสังคมชำนาญการพิเศษ สำนักงานพัฒนาสังคมและความมั่นคงของมนุษย์ จ.สุโขทัย นายประสิทธิ์ มะโนกิจ หัวหน้าบ้านพักเด็กและครอบครัว จ.สุโขทัย และ นายชลอ กรายทอง เจ้าพนักงานพัฒนาสังคมชำนาญงาน ศูนย์คุ้มครองคนไร้ที่พึ่ง จ.สุโขทัย ได้เดินทางไปที่บ้านเลขที่ 84/4 ม.9 ต.เมืองบางขลัง อ.สวรรคโลก เพื่อให้กำลังใจ พร้อมมอบเงินช่วยเหลือเบื้องต้น และของใช้ที่จำเป็นแก่ครอบครัวของน้องอ้อม,นายปิติ กล่าวชื่นชมว่า แม้น้องอ้อมจะมีอายุเพียง 11 ปี แต่ก็สามารถดูแลรับผิดชอบครอบครัว ซึ่งมีเพียงสองคนแม่ลูกได้เป็นอย่างดี ส่วนด้านการเรียนนั้นทราบจาก นายนเรศ ศรีม่วง ผอ.โรงเรียนบ้านขอนซุง ว่า อยู่ในเกณฑ์ดี เกรดเฉลี่ย 3.6 และมีความประพฤติเรียบร้อย เชื่อว่า เงินที่ผู้มีจิตศรัทธาบริจาคมาให้จะทำให้น้องอ้อมมีทุนการศึกษา สามารถต่อยอดการเรียนตามที่หวัง เพื่อเป็นครูที่ดีในอนาคตตามที่ตั้งใจไว้,หลังจากนั้น นายปิติ เป็นตัวแทนมอบเงินสดจำนวน 10,000 บาท จากพระโสภณธรรมวงศ์ (เจ้าคุณถนอม) ผู้ช่วยเจ้าอาวาสวัดอินทรวิหาร พระอารามหลวง กรุงเทพฯ และจากสำนักงานพัฒนาสังคมและความมั่นคงของมนุษย์ จำนวน 2,000 บาท บ้านพักเด็กและครอบครัว จ.สุโขทัย จำนวน 1,000 บาท,ด้าน น้องอ้อม กล่าวด้วยน้ำเสียงสั่นเครือว่า ไม่เคยคิดว่าคนไทยจากทั่วประเทศ จะมีเมตตาบริจาคเงินช่วยเหลือครอบครัวของตนมากขนาดนี้ สัญญาว่าจะตั้งใจเรียนจนจบปริญญาตรี เพื่อกลับมาเป็นครูสอนหนังสือเด็กๆ ตามที่ตั้งใจไว้ และถึงแม้ว่าจะมีเงินบริจาคเข้ามาอย่างต่อเนื่อง ตนก็จะยังคงใช้ชีวิตเหมือนเดิม หลังเลิกเรียน ก็จะกลับมาบ้าน ดูแลเตรียมกับข้าวมื้อเย็นให้แม่ และยังคงไปทำงานที่โรงงานเส้นลอดช่องและขนมจีนในหมู่บ้านแลกค่าแรง วันละ 50 บาท เหมือนเดิม ,ทั้งนี้ ผู้ที่มีจิตเมตตาสามารถบริจาคเงินช่วยเหลือ ได้ที่บัญชีธนาคารกรุงไทย สาขาสวรรคโลก เลขที่บัญชี 617-0-39901-5 ชื่อบัญชี ด.ญ.นิชาภา โนนมี
ผวจ.สุโขทัย พร้อมหน่วยงาน รุดเยี่ยม ให้กำลังใจ พร้อมมอบเงินช่วยเหลือ ครอบครัว น้องอ้อม เด็ก ป.6 รับจ้างโรงงานทำเส้นลอดช่อง หาเลี้ยงแม่ป่วยอัมพฤกษ์ตามลำพัง ด้าน ด.ญ.ยอดกตัญญู กล่าวขอบคุณทุกคนที่ร่วมบริจาคด้วยความตื้นตัน 
ธารใจไทยรัฐ,วอนช่วยเหลือ,เด็กกตัญญู,ด.ญ.ยอดกตัญญู,ป.6 ยอดกตัญญู,ดูแลแม่,ดูแลป่วยอัมพฤกษ์,พิการ,อัมพฤกษ์,ปิติ แก้วสลับสี,สุโขทัย,บริจาคเงิน,โรงเรียนบ้านขอนซุง,ยากจน,ข่าว,ข่าวทั่วไทย,ไทยรัฐออนไลน์